
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Εγκριση πολεοδομικής μελέτης τμημάτων των πολεοδομικών ενο¬ 
τήτων 2 «Κέντρο» και 1 «Σταυρός» της κοινότητας Γέρακα (ν. 
Αττικής) και τροποποίηση ρυμοτομικού σχεδίου σε συνεχόμενη 
περιοχή της ίδιας κοινότητας. 1 

ΑΠΟΦΑΣΕΙΣ 

Αναγνώριση οδού ως προϋφισταμένης του 1948 και διατήρηση αυ¬ 
τής ως εγκεκριμμένης του σχεδίου πόλεως Ιαλυσσού στο Ο.Τ. 

10 αυτού. 2 

Τροποποίηση του εγκεκριμένου σχεδίου στις ενότητες Αη Γιάννη, 
Μεσαμπελιές, Φορτέτσας της πόλης Ηρακλείου Ν. Ηρα¬ 
κλείου. ο 


! ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αριθ. 30543 

Εγκριση πολεοδομικής μελέτης τμημάτων των πολεοδομικών ενοτή¬ 
των 2 «Κέντρο» και 1 «Σταυρός» της κοινότητας Γέρακα (ν. Αττι¬ 
κής) τροποποίηση ρυμοτομικού σχεδίου σε συνεχόμενη περιοχή 
της ίδιας κοινότητας. ’ ' ’ 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 6 (παρ. 1, 4, 5 και 6), 7 (παρ. 1, 2 και 
4) και 43 παρ. 3 του ν. 1337/1983 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» (Α' 33) όπως το 
άρθρο 6 τροποποιήθηκε-με την παρ. 2 του άρθρου 8 του ν. 1512/1985 
«Τροποποίηση και συμπλήρωση πολεοδομικών διατάξεων, ρύθμιση συ¬ 
ναφών θεμάτων και θεμάτων του Ταμείου Νομικών (Α' 4) και η παρ. 3 
του άρθρου 43 αντικαταστάθηκε με την παρ. 13 του ίδιου άρθρου. 

2. Τις διατάξεις των άρθρων 3 και 70 του ν.δ/τος της 17.7.1923 
«Περί σχεδίων πόλεων κ.λπ (Α’ 228) όπως μεταγενέστερα τροποποιή-’ 
θηκε και συμπληρώθηκε. 

3. Τις διατάξεις των άρθρων 6 (παρ. 1), 7, 8, 9 και 16 του ν. 1577/ 
1985 «Γενικός Οικοδομικός Κανονισμός» (Α’ 210), όπως τροποποιή¬ 
θηκαν με το άρθρο 13 (παρ. 1, 2, 3) του ν. 1647/1986 Οργανισμός 
Κτηματολογίου και Χαρτογραφήσεων Ελλάδας (ΟΚΧΕ) (Α’ 141) και 
το άρθρο 1 (παρ. 3, 4) του ν. 1772/1988 «Τροποποίηση διατάξεων 
του ν. 1577/1985 «ΓΟΚ» και άλλες σχετικές διατάξεις (Α' 91). 

4. Τις διατάξεις της παραγράφου 1 εδ. ιδ του άρθρου 23 του ν. 
1558/1985 «Κυβέρνηση και Κυβερνητικά Όργανα» (Α’ 137). 

5- ΤΗν 48205/2531/17.6.1988 απόφαση του Αναπληρωτή 
Υπουργού Περιβάλλοντος Χωροταξίας και Δημοσίων Έργων Έγκριση 
(Δ’^δΐψ π °^ ε0 ^°^ ΐκ0 ^ «**» της κοινότητας Γέρακα (ν. Αττικής) 


6. Την 61587/3481/1988 απόφαση του Αναπληρωτή Υπουργού 
Περιβάλλοντος, Χωροταξίας και Δημοσίων Έργων Έγκριση πολεοδο¬ 
μικής προμελέτης της πολεοδομικής ενότητας «Κέντρο» της κοινότητας 
Γέρακα (ν. Αττικής)». 

7. Την 4458/494/1990 απόφαση του Υπουργού Περιβάλλοντος 
Χωροταξίας και Δημοσίων Εργων «Χαρακτηρισμός ως πυκνοδομημέ- 
νων τμημάτων των πολεοδομικών ενοτήτων «Κέντρο» και «Σταυρός» 
της κοινότητας Γέρακα (ν. Αττικής). 

8. Τις 77/1985, 21/1987, 33/1986, 38/1987 και 46/1987 
γνωμοδοτήσεις του κοινοτικού συμβουλίου Γέρακα. 

9. Την 9/συν. 25/1987 γνωμοδότηση του Συμβουλίου Χωροταξίας 
Οικισμού και Περιβάλλοντος Νομαρχίας Ανατολικής Αττικής. 

10. Την 85/1990 γνωμοδότηση του Συμβουλίου της Επικράτειας 
με πρόταση του Υπουργού Περιβάλλοντος, Χωροταξίας και Δημοσίων· 
Έργων, αποφασίζουμε: 


Άρθρο 1. 

Εγκρίνεται: 1) το πολεοδομικό σχέδιο τμήματος της πολεοδομικής 
ενότητας «Κέντρο» και τμήματος της πολεοδομικής ενότητας «Σταυ¬ 
ρός» της κοινότητας Γέρακα (ν. Αττικής) με τον καθορισμό οικοδομήσι¬ 
μων χώρων, οδών, πεζοδρόμων, κοινοχρήστων χώρων, χώρων παιδι- 
*ήί χαράς, πρασίνου, πλατείας, πάρκου, νηπιαγωγείου, δημοτικού 
σχολείου, χώρων στάθμευσης αυτοκινήτων, χώρου γυμνασίου - λυ¬ 
κείου, αθλητισμού, κοινοτικού καταστήματος — πνευματικού κέντρου — 
ιατρείου, βρεφονηπιακού σταθμού και 2) η τροποποίηση του εγκεκριμέ¬ 
νου ρυμοτομικού σχεδίου στα σημεία σύνδεσης με την παραπάνω πε- 
ριοχή με την μετατόπιση οικοδομικών και ρυμοτομικών γραμμών, 
όπως οι ρυθμίσεις αυτές φαίνονται στα σχετικά έξι (6) χρωματισμένα 
πρωτότυπα διαγράμματα σε κλίμακα 1:1000 που θεωρήθηκαν από τον 
Προϊστάμενο της Διεύθυνσης Τοπογραφικών Εφαρμογών με την 
30534/1990 πράξη του και που αντίτυπά τους σε φωτοσμίκρυνση δη¬ 
μοσιεύονται με το παρόν διάταγμα. 

. Άρθρο 2. 

Η περιοχή της οποίας το πολεοδομικό σχέδιο εγκρίνεται με το άρθρο 
1 παρ. 1 του παρόντος διατάγματος, υπάγεται στις εισφορές σε γη των 
παραγράφων 4 και επόμενες του άρθρου 8 του ν. 1337/1983. 


Αρσρο ο. 

Εγκρίνεται, όπως διατυπώνεται στα επόμενα άρθρα, ο πολεοδομικός 
κανονισμός της περιοχής της οποίας εγκρίνεται το πολεοδομικό σχέδιο 
με το άρθρο 1 παρ. 1 του παρόντος διατάγματος κατά τομείς Α και Β 
όπως φαίνονται στα ίδια διαγράμματα. ι 

Στον τομέα Α εμπίπτουν οικόπεδα που χαρακτηρίζονται με στοιχείο 
Α και στον τομέα Β εμπίπτουν οικόπεδα που έχουν πρόσωπο σε οδούς 
χαρακτηρισμένες με στοιχείο Β. 


Άρθρο 4. 

1. Στους οικοδομήσιμους χώρους που εμπίπτουν στον τομέα Α επι¬ 
τρέπονται οι χρήσεις γενικής κατοικίας, όπως προσδιορίζονται με το άρ¬ 
θρο 3 του από 23.2.1987 π.δ/τος (Δ’ 166) και ειδικότερα: 
Κατοικία 

Εμπορικά καταστήματα που εξυπηρετούν τις καθημερινές ανάγκες 
των κατοίκων της περιοχής (παντοπωλείο, φαρμακείο, χαρτοπωλείο, 
ψιλικά, πρατήριο άρτου, γαλακτοπωλείο κ.λπ.) συνολικής μεγίστης επι¬ 
φάνειας 60 τ.μ. το μέγιστο εμβαδόν των 60μ2 υπολογίζεται ανά αυτο¬ 
τελή ιδιοκτησία. 

Κτίρια εκπαίδευσης 
θρησκευτικοί χώροι 
Κτίρια κοινωνικής πρόνοιας 

Επαγγελματικά εργαστήρια χαμηλής όχλησης ισχύος μέχρι 15 ΗΡ 
Πρατήρια βενζίνης (επιτρέπονται μόνο στα οικόπεδα με πρόσωπο 
στην οδό Μαραθώνος, στον παράλληλο της Λεωφόρο Σταυρού - Ελευ¬ 
σίνας δρόμο - βοηθητικό δρόμο και στις οδούς Γέρακα και I αργητού). 
Αθλητικές εγκαταστάσεις 
Κτίρια και γήπεδα στάθμευσης. 

2. Στους οικοδομήσιμους χώρους που εμπίπτουν στον τομέα Β επι¬ 
τρέπονται οι χρήσεις του πολεοδομικού κέντρου όπως προσδιορίζονται 
με το άρθρο 4 του παραπάνω π.δ/τος και ειδικότερα: 

Κατοικία , 

Ξενώνες, ξενοδοχεία και λοιπές τουριστικές εγκαταστάσεις 
Εμπορικά καταστήματα 

Γραφεία, τράπεζες, ασφάλειες, κοινωφελείς οργανισμοί 
Κτίρια εκπαίδευσης 
Θρησκευτικοί χώροι 
.Κτίρια κοινωνικής πρόνοιας 

Επαγγελματικά εργαστήρια χαμηλής όχλησης ισχύος μέχρι 15 ΗΡ 
Κτίρια, γήπεδα στάθμευσης 
Αθλητικές εγκαταστάσεις 

Πρατήρια βενζίνης (επιτρέπονται μόνο στα οικόπεδα με πρόσωπο 
στις οδούς Γέρακα, Μαραθώνα και Γαργητού). 

Εγκαταστάσεις εμπορικών εκθέσεων 

Πολιτιστικά κτίρια (και εν γένει πολιτιστικές εγκαταστάσεις). 
Άρθρο 5. 

Στο πρόσωπο των οικοπέδων οικοδομημένων ή μη επιβάλλεται προ¬ 
κήπιο πλάτους τριών (3), τεσσάρων (4), πέντε (5), έξι (6), επτά (7), 
οκτώ (8), εννέα (9), δέκα (10), έντεκα (11), δώδεκα (12) και δεκαπέντε 
(15) μέτρων, όπως φαίνονται στα ίδια διαγράμματα. 

Άρθρο 6. 

Τα ελάχιστα όρια εμβαδού καθώς και οι λοιποί όροι και περιορισμοί 
δόμησης καθορίζονται κατά τομείς όπως φαίνονται στα ίδια διαγράμ¬ 
ματα ως εξής: 

Α. Τομείς Α και Β 

1. Ελάχιστο πρόσωπο: δεκαπέντε (15) μέτρα 
Ελάχιστο εμβαδόν: εξακόσια (600) τ.μ. 

2. Κατά παρέκκλιση της προηγουμένης παραγράφου θεωρούνται άρ¬ 
τια και οικοδομήσιμα α) τα οικόπεδα τα οποία έχουν κατά τη δημο¬ 
σίευση του παρόντος διατάγματος. 

Ελάχιστο πρόσωπο: οκτώ (8) μέτρα 
Ελάχιστο εμβαδόν: εκατόν ογδόντα (180) τ.μ. και 
β) οικόπεδα που προκύπτουν από την οριστική πράξη εφαρμογής της 
πολεοδομικής μελέτης και έχουν, ελάχιστο πρόσωπο: οκτώ (8) μ. ελά¬ 
χιστο εμβαδόν: εκατόν ογδόντα (180) μ2. 

3. Επιπλέον των προϋποθέσεων των προηγουμένων παραγράφων 1 
και 2 τα οικόπεδα θεωρούνται άρτια και οικοδομήσιμα εφόσον: 

α) στον οικοδομήσιμο τμήμα του οικοπέδου εγγράφεται κάτοψη κτι¬ 
ρίου με ελάχιστη επιφάνεια 50 τ.μ. και ελάχιστη πλευρά 5 μέτρα και 
β) δε δημιουργήθηκαν από κατάτμηση που έγινε κατά παράβαση 
των διατάξεων του από 22.6.1983 π.δ/τος «Καθορισμός ζώνης οικι¬ 
στικού ελέγχου (ΖΟΕ) και κατωτάτου ορίου κατάτμησης σε ολόκληρη 


την εκτός σχεδίου και εκτός ορίων οικισμών προϋφιοταμένων του 1923 
περιοχή του ν. Αττικής» (Δ' 284). 

4. Το μέγιστο ποσοστό κάλυψης των οικοπέδων ορίζεται ως εξής: 

Τομέα Α 

α) Για το τμήμα του οικοπέδου μέχρι 500 μ2 πενήντα τοις εκατό 
(50%) της επιφάνειας του και 

β) Για το τμήμα του οικοπέδου άνω των 500 μ2 σαράντα τοις εκατό 
(40%) της επιφάνειας του. 

Τομέας Β 

Μέγιστο ποσοστό κάλυψης των οικοπέδων εβδομήντα τοις εκατό 
(70%) της επιφάνειας τους. 

5. Ο συντελεστής δόμησης και για τους δύο τομείς Α και Β ορίζεται 
ως εξής: 

α) για το τμήμα του οικοπέδου μέχρι 500 μ2 0,8 
β) για το τμήμα του οικοπέδου άνω των 500 μ2 0,6. 

6. Κατ’ εξαίρεση των προηγουμένων παραγράφων 4 και 5 ορίζεται 
συντελεστής δόμησης 1,20 και μέγιστο ποσοστό κάλυψης 70% για οι¬ 
κόπεδα εμβαδού μικρότερου του 150μ2, εφόσον η συνολική επιφάνεια 
ορόφων δεν υπερβαίνει τα 120 μ2. Η εξαίρεση αυτή έχει εφαρμογή 
μόνο σε οικόπεδα που έχουν προκόψει από κατάτμηση μέχρι της 
10.3.1982 αφού αφαιρεθεί το εμβαδόν της εισφοράς σε γη σύμφωνα με 
το ν. 1337/1983. 

7. Μέγιστο επιτρεπόμενο ύψος των κτιρίων και για τους δύο τομείς Α 
και Β οκτώ και μισό (8,5) μέτρα. 

Σε κτίριο που προορίζονται για αμιγή χρήση διάφορο της κατοικίας 
σύμφωνα με το π.δ/γμα 84/1984, το μέγιστο επιτρεπόμενο ύψος ορί¬ 
ζεται σε εννέα και μισό (9,5) μέτρα. 

Β. Επιπλέον των παραπάνω ισχύουν για τους δύο τομείς Α και Β τα 

1. Απαγορεύεται η κατασκευή κτιρίων επί υποστηλωμάτων (ΡΙΕΟ- 

ΤΙ5). 

2. Επιβάλλεται η κατασκευή στέγης έστω και σε τμήμα της οικοδο¬ 
μής με μέγιστη επιτρεπόμενη κλίση 30% και μέγιστο ύψος 2 μέτρα. 
Από την υποχρέωση αυτή, εξαιρούνται τα κτίρια που προορίζονται απο¬ 
κλειστικά για επαγγελματικά εργαστήρια. 

3. Επιτρέπεται η εγκατάσταση ηλιακών συλλεκτών με την προϋπό¬ 
θεση ότι προσαρμόζονται αρχιτεκτονικά στη στέγη, γι’ αυτό επιτρέπεται 

' η κατασκευή μικρής οριζόντιας επιφάνειας μέχρι 10 τ.μ. για την τοπο¬ 
θέτηση του ηλιακού συλλέκτη. 

Άρθρο 7. 

Καταργείται από τη δημοσίευση του παρόντος διατάγματος το από 
30.12.1988 π.δ/γμα «Έγκριση πολεοδομικής μελέτης τμημάτων των 
πολεοδομιών ενοτήτων «Κέντρο» και «Σταυρός» της κοινότητας Γέ¬ 
ρακα (ν. Αττικής) και τροποποίηση ρυμοτομικού σχεδίου σε συνεχόμενη 
περιοχή της ίδιας κοινότητας» (Δ' 56/1989). 

Άρθρο 8. 

Η ισχύς του παρόντος διατάγματος αρχίζει από τη δημοσίευση του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε την δημοσίευση και εκτέλεση του παρόντος διαταγμα- 
τος. 

Αθήνα, 23 Νοεμβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΟΝ ΕΡΓΩΝ 

ΣΤΕΦΑΝΟΣ ΜΑΝΟΣ 

ΑΠΟΦΑΣΕΙΣ 

Αριθ. ΧΟΠ 7930/90 (2) 

Αναγνώριση οδού ως προϋφισταμένης του 1948 και διατήρηση αυτής 
ως εγκεκριμμένης του σχεδίου πόλεως Ιαλυσσού στο Ο.Τ. 10 αυτού. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Τις διατάξεις του άρθρου 20 του Ν.Δ. 17.7.23 «περί σχεδίων πό¬ 
λεων κ.λπ». 

2. Τις διατάξεις του Ν. 3200/55 «περί διοικητικής αποκεντρώ- 
σεως». 

3. Τις διατάξεις του Ν.Δ/τος 532/70 «περί συμπληρώσεως των δια¬ 
τάξεων περί διοικητικής αποκεντρώσεως». 

4. Τις διατάξεις του Δ/τος 712/70 όπως τροποποιήθηκε και συ¬ 
μπληρώθηκε με το Δ/γμα 677/71 και 182/72. 

5. Τις διατάξεις του Ν.Δ. 691/48 με το οποίο επεκτάθηκε η πολεο- 
δομική Νομοθεσία στη Δωδεκάνησο. 

6. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα» ΦΕΚ 137Α/26.7.85 στο άρθρο 23 του οποίου προβλέπεται η 
σύσταση του Υπουργείου Περιβάλλοντος, Χωροταξίας και Δημοσίων 
Έργων. 

7. Την με Α.Π. 40/1990 γνωμοδότηση της 5ης Συνεδρίασης θέμα 
18ου της 27.7.90 του Σ.Χ.Ο.Π. του Νομού Δωδεκανήσου, αποφασί¬ 
ζουμε: 

1. Αναγνωρίζουμε ως προϋφισταμένη του 1948 την οδό που βρίσκε¬ 
ται στο Ο.Τ. 10 του εγκεκριμμένου σχεδίου πόλεως Ιαλυσσού και απει¬ 
κονίζεται στο συνημμένο διάγραμμα με διαγράμμιση. Διατηρούμε αυτή 
ως εγκεκριμμένη του σχεδίου. 

Ρόδος, 7 Δεκεμβρίου 1990 
Ο Νομάρχης 

ΓΕΩΡΓΙΟΣ ΧΑΡΑΛΑΜΠΟΠΟΥΛΟΣ 

- + - 

Αριθ. 16746 (3) 

Τροποποίηση του εγκεκριμένου σχεδίου στις ενότητες Αη Γιάννη, Με- 
σαμπελιές. Φορτέτσας της πόλης Ηρακλείου Ν. Ηρακλείου. 

Ο ΔΗΜΑΡΧΟΣ ΗΡΑΚΛΕΙΟΥ 
Έχοντας υπόψη: 

α) το από 29.12,1986 Π.Δ/γμα (16 φύλλο της 21.1.1987, τεύχος 
Δ' της Εφημερίδας της Κυβέρνησης), «Έγκριση τροποποιήσεων εγκε¬ 
κριμένου σχεδίου πόλης με απόφαση του Δ.Σ. του Δήμου Ηρακλείου 
Κρήτης». 

β) το από 6.4.1989 Π.Δ/γμα (204 φύλλο της 14.4.1989 τεύχος Δ 
της Εφημερίδας της Κυβέρνησής), «Έγκριση πολεοδομικής μελέτης 
της περιοχής Αγ. Ιωάννης και τμήματος της περιοχής Μεσαμπελιές - 
Φορτέτσας». 

γ) το Π.Δ/γμα (ΦΕΚ 1038/Δ/16.10.87), «Έγκριση της πολεοδο¬ 
μικής μελέτης τμήματος της πολεοδομικής Ενότητας Καμίνια του Δή¬ 
μου Ηρακλείου». 

δ) την απόφαση 350/89 του Δημοτικού Συμβουλίου Ηρακλείου, που 
αποδέχεται τροποποιήσεις που προέκυψαν από προτάσεις των μελετη¬ 
τών των πράξεων εφαρμογής των πολεοδομικών ενοτήτων «Αη - 
Γιάννη», Μεααμπελιών, Φορτέτσας» και «Καμινίων». 

ε) την γνωμοδότηση του Συμβουλίου ΠΕ.ΧΩ.ΔΕ. του Νομού (πρα¬ 
κτικό 21ο της 5.7.90), που εγκρίνει τις εν λόγω τροποποιήσεις. 

στ) το γεγονός ότι υποβλήθηκαν 3 ενστάσεις για τις οποίες λήφθηκε η 
απόφαση 23 του 1990 του Δημοτικού Συμβουλίου, αποφασίζει: 

Τις παρακάτω τροποποιήσεις: 

Α) Του εγκεκριμένου σχεδίου της ενότητας Αη Γ ιάννη, Μεσαμπελιές, 
Φορτέτσας της πόλης του Ηρακλείου που αποτυπώνονται στα σχέδια 
που αναρτήθηκαν και περιγράφονται στις τεχνικές εκθέσεις των μελετη¬ 
τών της πράξης εφαρμογής. 

1. Της οδού (Σηφάκη) μεταξύ των Ο.Τ 10, 11, 12, 13, 14, 90 και 


21, 20, 16, 15', 89 φύλλο 17.10 και 17.09 

2. Της οδού μεταξύ των Ο.Τ. 42 και 35 (διόρθωση) φύλλο 19.10 

3. Της οδού μεταξύ των Ο.Τ. 83 και 84 φύλλο 18.09 

4. Της οδού μεταξύ των Ο.Τ. 94 και 95 φύλλο 17.09 

5. Της οδού μεταξύ των Ο.Τ. 98 και 99 φύλλο 17.09 

6. Την διατήρηση υφισταμένου δρόμου ως πεζοδρόμου στο Ο.Τ. 
101, φύλλο 18.08 

7. Της οδού μεταξύ των Ο.Τ. 106,107 και 103, 104, 105 φύλλο 
18.08 

8. Της οδού μεταξύ των Ο.Τ. 131, 132 και 136, 137, 139 φύλλο 
19.07 

9. Της οδού μεταξύ των Ο.Τ. 185 και 189 φύλλο 19.06 

10. Τις οδούς μεταξύ των Ο.Τ. 234 και 235 φύλλο 15.09 

11. Τις οδούς μεταξύ των Ο.Τ. 366 και 367, 370 φύλλο 16.09 

12. Τις οδούς μεταξύ των Ο.Τ. 235 και 236, 370 φύλλο 15.09 

13. Διόρθωση διαστάσεων του Ο.Τ. 330 φύλλο 13.08 

14. Διόρθωση περιμέτρου του Ο.Τ. 456 φύλλο 14.06 

15. Διόρθωση περιμέτρου του Ο.Τ. 410 φύλλο 14.07 

16. Διόρθωση διαστάσεων του Ο.Τ. 514 και 515 φύλλο 17.07 

17. Της οδού μεταξύ των Ο.Τ. 506 και 547 φύλλο 17.06 

18. Της οδού μεταξύ των Ο.Τ. 493 και 494 (διόρθωση) φύλλο 
17.06 

19. Της οδού μεταξύ των Ο.Τ. 540 και 541 φύλλο 17.05 

20. Της οδού μεταξύ των Ο.Τ. 712 και 715 (διόρθωση της αξονο- 
διασταύρωσης) φύλλο 14.05 

21. Της οδού μεταξύ των Ο.Τ. 714 και 720 φύλλο 14.05 

22. Της οδού μεταξύ των Ο.Τ. 716 και 717 φύλλο 14.05 

23. Της οδού νοτίως του Ο.Τ. 686 (μετατόπιση νοτιώτερα) φύλλο 
1403 

24. Της οδού μεταξύ των Ο.Τ. 528 και 535 φύλλο 19.06 

25. Της νότιας οικοδομικής γραμμής του Ο.Τ. 630 φύλλο 18.05 

26. Διόρθωση του Ο.Τ. 534 (Β.Α. γωνία) φύλλο 18.05 

27. Της οδού μεταξύ των Ο.Τ. 534, 626 και 625 φύλλο 18.05 

28. Της οδού μεταξύ των Ο.Τ. 621α και 629 φύλλο 18.05 

29. Της οδού ανατολικά των Ο.Τ. 658,663 και 664 φύλλο 18.03 

30. Της οδού μεταξύ των Ο.Τ. 671 και 672 φύλλο 18.03 

31. Κατάργηση της οδού μεταξύ των Ο.Τ. 668 και 670 φύλλο 
18.03 

32. Κατάργηση της οδού νοτίως του Ο.Τ. 678 και μεταφορά της νο¬ 
τιότερα φύλλο 17.03 

33. Τροποποίηση των Ο.Τ. 675,680,681,683 και 661 και 661α, 
με αύξηση.του κοινοχρήστου χώρου (εγγύς του τείχους Φορτέτσας) και 
επιβολή πρασιάς, όπως φαίνεται στο σχέδιο που συνοδεύει την απόφαση 
23/90 του Δημοτικού Συμβουλίου Ηρακλείου. 

34. Της οδού μεταξύ των Ο.Τ. 137, 188α και 138, 187 φύλλο 
19.07 

Β) Του εγκεκριμένου σχεδίου της Ενότητας «Καμινίων» που αποτυ- 
πώνονται στα σχέδια που αναρτήθηκαν και περιγράφονται στις τεχνικές 
εκθέσεις της μελετήτριας, ως εξής: 

1. Διόρθωση των οικοδομικών και ρυμοτομικών γραμμών της οδού 
μεταξύ των Ο.Τ. Γ. 1399 και 1. 1400 φύλλο 1 

2. Διόρθωση της οικοδομικής και ρυμοτομικής γραμμής του Ο.Τ. Γ. 
1192 (νοτίως) φύλλο 1 

3. Επιβολή πρασιάς στο νότιο τμήμα του Ο.Τ. Γ. 1412 φύλλθ2. 

Τα σχέδια που εμφανίζουν τις παραπάνω τροποποιήσεις χρωματι¬ 
σμένες, αναρτήθηκαν στα γραφεία της υπηρεσίας πολεοδομίας του Δή¬ 
μου Ηρακλείου (πλατεία Δασκαλογιάννη 3ος όροφος) επί 15 ημέρες 
από 1,9.1989. 

Η ισχύς τους παρούσας απόφασης αρχίζει από την δημοσίευσή της 
στο φύλλο της Εφημερίδας της Κυβερνήσεως. 

Ηράκλειο, 13 Δεκεμβρίου 1990 
Ο Δήμαρχος 

ΚΩΝ/ΝΟΣ ΚΛΗΡΟΝΟΜΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



